Source: http://docplayer.fi/3827734-Aivotarahdykset-urheilussa.html
Timestamp: 2017-10-22 21:18:21+00:00
Document Index: 15951730

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Aivotärähdykset urheilussa - PDF
Download "Aivotärähdykset urheilussa"
1 Katsaus tieteessä Teemu Luoto LL TAYS, neuroalojen ja kuntoutuksen vastuualue Laura Hokkanen professori Helsingin yliopisto, käyttäytymistieteiden laitos Matti Vartiainen TtM, fysioterapeutti Helsingin yliopisto, käyttäytymistieteiden laitos Timo Hänninen LL Tampereen urheilulääkäriasema, UKK-instituutti Aivotärähdykset urheilussa Aivotärähdys on suoran tai epäsuoran ulkoisen voiman aiheuttama aivotoiminnan häiriö, joka on luonteeltaan enemmän toiminnallinen kuin rakenteellinen. Jo pelkkä aivotärähdyksen epäily edellyttää urheilusuorituksen keskeyttämistä välittömästi, eikä urheilija saa enää palata urheilutoimintaan saman vuorokauden aikana. Urheiluun liittyvää aivotärähdystä tulisi arvioida käyttäen SCAT3-lomaketta. Aivotärähdyksestä toipuminen kestää yleensä 7 10 vuorokautta. Laajempia tutkimuksia tarvitaan vakavampien vammojen yhteydessä, oireiden pitkittyessä tai diagnoosin ollessa epäselvä. Urheilun pariin palaamisen tulisi tapahtua asteittain nousujohteisesti, oireita välttäen. Kilpailuun voi palata vasta, kun urheilija on täysipainoisessa harjoittelussa kognitiivisesti ja fyysisesti oireeton. Markku Tuominen LL Medisport Oy, Tampere Suomen jääkiekkoliitto ry IIHF Medical Committee Jari Parkkari LT, dosentti Tampereen urheilulääkäriasema, UKK-instituutti Juha Öhman professori TAYS, neuroalojen ja kuntoutuksen vastuualue Tampereen yliopisto, lääketieteen laitos Vertaisarvioitu VV Urheilun ja liikunnan yhteydessä aiheutuu päivittäin useita pään vammoja. Vammojen vakavuus vaihtelee pinnallisista ruhjeista vakaviin aivovammoihin. Useimmiten vammojen vaikeusaste on lievä, eivätkä ne vaadi sairaalahoitoa. Päähän kohdistuneiden lievien vammojen aiheuttamista ohimenevistä aivotoiminnan häiriöistä käytetään kansainvälisessä terminologiassa käsitettä concussion, jolle ei ole yksiselitteistä suomenkielistä vastinetta. Tässä kirjoituksessa käytetään nimitystä aivotärähdys kuvamaan aivovammojen lievintä ilmenemismuotoa. Urheilussa tapahtuneista aivotärähdyksistä julkaistiin vuonna 2013 kolme kansainvälistä tieteelliseen näyttöön perustuvaa hoitosuositusta (1,2,3). Suositusten keskeisiä teemoja ovat aivo tärähdyksen välitön tunnistaminen, vammautumisen ja pitkittyneen toipumisen riskitekijät sekä turvallinen palaaminen urheilun pariin. Tämä artikkeli perustuu pääosin näihin suosituksiin ja tuo asian suomalaiseen urheiluympäristöön. Pälvimäki ym. julkaisivat vuonna 2011 aivotärähdyksistä suomalaisen katsausartikkelin, joka ei keskittynyt vain urheiluun (4). Mikä on aivotärähdys? Aivotärähdys on suoran tai epäsuoran ulkoisen voiman aiheuttama ohimenevä aivotoiminnan häiriö. Se on monimutkainen patofysiologinen prosessi, joka on luonteeltaan enemmän toiminnallinen kuin rakenteellinen (1,2,3,5). Verrattaessa kansainvälistä kirjallisuutta Käypä hoito -suositukseen (6), aivotärähdys luokitellaan suosituksessa hyvin lievän ja lievän aivovamman kriteerit täyttäviin luokkiin. Terminolo gian päällekkäisyys ja aivovamman vakavuusluokituksen rajapinnat ovat aiheuttaneet runsaasti keskustelua niin kansallisesti kuin kansainvälisestikin. Kansainvälisten suositusten mukaan aivotärähdys-termiä tulisi käyttää lievistä toiminnallisista vammoista, joiden löydökset ja oireilu ovat vähäisiä, joista toipuminen on no peaa, eikä vammasta yleensä jää pysyviä haittoja. Aivotärähdykselle tyypillisiä muutoksia ovat ajan ja paikan tajun hämärtyminen, muisti- ja tasapainohäiriöt, lyhyt tajuttomuus sekä sekavuus. Aivotärähdysten koko oirekirjo on laaja ja vain osassa tapauksista ilmenee edellä mainittuja tyypillisiä neurologisia muutoksia. Esimerkiksi tajuttomuutta liittyy vain noin 5 10 %:iin vammoista (7,8). Selkeiden ja tunnusmerkillisten oireiden puuttuessa aivotärähdyksen tunnistaminen onkin vaikeaa. Vamman jälkeiset oireet voivat myös kehittyä tuntien viiveellä, mikä hankaloittaa edelleen vamman varhaista tunnistamista. Aivojen kuvantamisesta (magneettikuvaus ja tietokonetomografia) ei ole apua aivotärähdyksen varhaisessa tunnistamisessa. Määritelmänsä mukaisesti aivotärähdys ei aiheuta todettavia kallonsisäisiä rakenteellisia muutoksia. Tietokonetomografialla on kuitenkin keskeinen rooli vakavampien vammojen (kallonmurtumat, aivoverenvuodot ja aivoruhjeet) pois sulkemisessa. Päivystyksellisen tietokonetomografian indikaatiot on esitetty taulukossa 1 (6). Tietokonetomografian saatavuus Suomessa vaihtelee maantieteellisesti. Kaikkia potilaita, joiden kohdalla edellä esitetyt indikaatiot täyttyvät, ei ole realistista kuvata päivystyksellisesti. Jos vamma on lievä, voidaan pään tietokonetomografia korvata harkinnan mukaan 12 tunnin seurannalla (6). Ajankohtaisia epidemiologisia tutkimuksia aivotärähdysten ilmaantuvuudesta suomalaises 1055
2 katsaus Kirjallisuutta 1 McCrory P, Meeuwisse WH, Aubry M ym. Consensus statement on concussion in sport: the 4th International Conference on Concussion in Sport held in Zurich, November Br J Sports Med. 2013;47: Giza CC, Kutcher JS, Ashwal S ym. Summary of evidence-based guideline update: evaluation and management of concussion in sports: report of the Guideline Development Subcommittee of the American Academy of Neurology. Neurology 2013;11: Harmon KG, Drezner JA, Gammons M ym. American Medical Society for Sports Medicine position statement: concussion in sport. Br J Sports Med 2013;47: Pälvimäki EP, Siironen J, Pohjola J, Hernesniemi J. Aivotärähdys. Duodecim 2011;127: West TA, Marion DW. Current recommendations for the diagnosis and treatment of concussion in sport: a comparison of three new guidelines. J Neurotrauma 2013;31: Suomalaisen Lääkäriseuran Duodecimin, Suomen Neurologinen Yhdistys ry:n, Societas Medicinae Physicalis et Rehabilitationis Fenniae ry:n, Suomen Neurokirurgisen Yhdistyksen, Suomen Neuropsykologisen Yhdistyksen ja Suomen vakuutuslääkärien yhdistyksen asettama työryhmä. Aivovammat: Käypä hoito -suositus fi/web/kh/suositukset/naytaartikkeli/tunnus/hoi Meehan WP III, d Hemecourt P, Comstock RD. High school concussions in the academic year: mechanism, symptoms, and management. Am J Sports Med 2010;38: Collins MW, Iverson GL, Lovell MR, McKeag DB, Norwig J, Maroon J. On-field predictors of neuropsychological and symptom deficit following sports-related concussion. Clin J Sport Med 2003;13: Langlois JA, Rutland-Brown W, Wald MM. The epidemiology and impact of traumatic brain injury: a brief overview. J Head Trauma Rehabil 2006;21: Powell JW, Barber-Foss KD. Traumatic brain injury in high school athletes. JAMA 1999;282: Gessel LM, Fields SK, Collins CL, Dick RW, Comstock RD. Concussions among United States high school and collegiate athletes. J Athletic Training 2007;42: Makdissi M, Cantu RC, Johnston KM, McCrory P, Meeuwisse WH. The difficult concussion patient: what is the best approach to investigation and management of persistent (>10 days) postconcussive symptoms? Br J Sports Med 2013;47: Iverson GL, Gaetz M, Lovell MR, Collins MW. Cumulative effects of concussion in amateur athletes. Brain Inj 2004;18: Taulukko 1. Pään TT-kuvauksen aiheet akuutin vamman jälkeen (6). Tajunnanmenetys Muistinmenetys Glasgow n kooma-asteikon pistemäärä alle 15 Poikkeavia neurologisia löydöksiä Kallonmurtumaepäily Verenvuototaipumus (antikoagulantti käytössä, hemofilia) Kouristuskohtaus Aivo-selkäydinnestesuntti Monivamma Kasvomurtuma (lukuun ottamatta pelkkää nenäluun murtumaa) Pitkittynyt tai paheneva päänsärky Pitkittynyt tai paheneva pahoinvointi sa urheilussa ei ole. Yhdysvalloissa jopa 3,8 miljoonaa urheilijaa saa vuosittain aivotärähdyksen (9). Heistä arviolta noin puolet hakeutuu vammansa vuoksi terveydenhuollon piiriin. Väkilukuun suhteutettuna tämä tarkoittaisi vuosittain suomalaisessa väestössä noin aivotärähdystä. Yhdysvaltalaisten lukujen valossa 5 9 % kaikista urheiluvammoista on aivotärähdyksiä, ja 30 % näistä vammoista tapahtuu 5 19-vuotiaille (10,11). Yhdysvalloissa eniten aivo tärähdyksiä raportoidaan amerikkalaisessa jalkapallossa, jääkiekossa sekä naisten jalkapallossa. Pitkittyneet oireet ja toistuva aivotärähdys Valtaosa urheilijoista toipuu yksittäisestä aivotärähdyksestä oireettomaksi 7 10 vuorokaudessa. Kuitenkin noin % urheilijoista kärsii pitkittyneestä oireilusta aivotärähdyksen jälkeen (1,2,3). Yleisimmin raportoituja pitkittyneitä oireita ovat päänsärky, huimaus, keskittymisvaikeudet, väsymys, masentuneisuus ja uniongelmat (12). Useat aiemmat aivotärähdykset, niiden vakavampi vaikeusaste ja oireiden pitkittyminen ennustavat hitaampaa toipumista ja uusia aivotärähdyksiä (3). Myös kognitiivisten oireiden on esitetty kumuloituvan toistuvien aivo tärähdysten seurauksena (13,14). Urheiluun palaaminen ennenaikaisesti toipumisvaiheessa suurentaa riskiä saada uusi aivotärähdys (15,16). Toistuvien aivotärähdysten pitkäaikaisvaikutuksiin on kiinnitetty lisääntyvästi huomiota etenkin kontaktilajeissa (esim. amerikkalainen jalkapallo). Toistuvia aivotärähdyksiä esiintyy monissa muissakin, erityisesti kamppailulajeissa, joissa tavoitellaan vastustajan tyrmäämistä. Pitkäaikaisvaikutuksilla tarkoitetaan kroonista traumaattista aivovammaa, joka on nimitys suurelle joukolle erilaisia neurokognitiivisia häiriöitä (krooninen traumaattinen enkefalopatia, dementia pugilistica, traumaperäinen parkinsonismi ja aivotärähdyksen jälkeinen krooninen oireyhtymä) (17,18). Epäilyt toistuvien aivotärähdysten seurauksena kehittyvistä pitkäaikaisista hermostovaurioista perustuvat ruumiinavauslöydöksiin, joissa yhdistävänä tekijänä on ollut kilpailutasoinen kontaktiurheilu. Näitä urheilulajeja harrastaneiden päähän on kohdistunut lukuisia iskuja urheilu-uran aikana. Aivoleikkeissä havaitut muutokset ovat olleet yhteydessä mm. kilpailu-uran pituuteen ja aivotärähdysten lukumäärään (17). Osalla näistä urheilijoista oli aivojen epänormaaliin ikääntymiseen viittaavia persoonallisuuden muutoksia ja muistiongelmia jo varhaisessa keski-iässä. Vaikkakin alustavaa näyttöä toistuvien aivotärähdysten ja kroonisten aivovammamuutosten välillä on olemassa, on syy-yhteys näiden kahden kokonaisuuden välillä edelleen varmistamatta. Kyseisten aivomuutosten väestötasoista ilmaantuvuutta ei tunneta (18). Toistuviin aivotärähdyksiin on kroonisten traumaattisten aivovammojen lisäksi liitetty second impact -oireyhtymä. Teorioiden mukaan kyseessä on tapahtumaketju, jossa ensimmäisen aivotärähdyksen toipumisvaiheessa saatu uusi pään vamma laukaisee nopean ja hallitsemattoman aivoturvotuksen, joka johtaa lopulta kuolemaan. Etiologiana tässä pidetään aivojen aineenvaihdunnallista epätasapainoa ja korjausmekanismien vajaatoimintaa, jotka ensimmäinen vamma on saanut aikaan. Aivotärähdyksen seurauksena intrasellulaarinen ionipitoisuus muuttuu, eksitatorisia aminohappoja vapautuu neuroneista, solukalvojen ionipumppujen lisääntynyt toiminta kuluttaa epätarkoituksenmukaisen paljon glukoosia, neuronit depolarisoituvat ja lopulta solun normaali toiminta häiriintyy. Aivotärähdyksen toipumisvaiheessa aivot ovat haavoittuvaiset, joten tähän aikaikkunaan saatu uusi vamma lisää epätasapainoa, joka johtaa katastrofaalisiin seurauksiin (kuvio 1) (19). Kir 1056
3 tieteessä Ensimmäisessä vaiheessa eli heti vammautumisen jälkeen (kentällä, kentän laidalla tmv.) tulisi pystyä arvioimaan vamman vakavuus, jotta voidaan päättää suorituksen jatkamisesta tai keskeyttämisestä sekä välittömien ensihoitotoimenpiteiden ja sairaalatutkimusten tarpeesta. Jos suoritus keskeytetään aivotärähdysepäilyn vuoksi, urheilijaa ei saa päästää enää saman vuorokauden aikana takaisin urheilutoimintaan. Tässä toisessa vaiheessa laajempi, rauhallisessa ympäristössä (esim. pukusuojassa) tehtävä, kliininen arviointi on aiheellinen. Arviointi on syytä toistaa useamman kerran ensimmäisten tuntien aikana mahdollisen kliinisen tilan heikkenemisen tunnistamiseksi. Prosessin kolmas vaihe koostuu diagnoosin tarkentamisesta sekä toipumisvaiheen seurannasta seuraavien päivien ja viikkojen aikana. Pääpaino on urheiluun palaamisajankohdan määrittämisessä ja urheilun harjoitteluintensiteetin säätämisessä toipumisvaiheelle sopivaksi (1,2,3). Aivotärähdysten akuuttia arviointia ei ole syytä keskittää pelkästään lääkäreille. Käytännössä arvioijan tulisi olla aivotärähdyksiin perehtynyt terveydenhuollon ammattilainen. Riittävän perustiedon jakaminen kaikille urheilun parissa toimiville henkilöille on tärkeää, sillä aina akuutissa tilanteessa ei ole ammattilaista käytettävissä. Joukkueiden ja seurojen tulisi huolehtia huoltohenkilökunnan riittävästä koulutustasosta. Huoltohenkilökunnan ei tarvitse osata diagnosoida aivotärähdystä, mutta mahdollisen aivotärähdyksen välittömät merkit tulisi osata tunnistaa ja tämän perusteella keskeyttää urheilijan suoritus sekä ohjata hänet terveydenhuollon ammattilaisen tarkempaan arvioon. Usein tarkemman arvioinnin ja diagnoosin tekee lähimmän päivystyspisteen lääkäri. Pään vamman välittömässä arvioinnissa keskeisenä asiana on vakavien, jopa henkeä uhkaavien, vammojen poissulkeminen. Ensisijaisesti hengityksen, verenkierron ja kaularangan tila tulee tarkastaa. Mahdollisen selkärankavamman yhteydessä ranka on aina tuettava, kunnes merkittävät rankavammat voidaan luotettavasti sulkea pois. Pään vamman saanutta tajutonta potilasta on käsiteltävä myös kaularankavammaisena, kunnes toisin on todistettu. Vakavampaa kallonsisäistä vammaa tulee epäillä, jos tajunnan taso heikkenee, ilmenee paikallisia neurologisia puutosoireita tai urheilija kertoo oireikuvio 1. Aivotärähdyksen välittömät vaikutukset ja toipumisprosessi. Vakavampi vamma Second impact -oireyhtymä Uusi vamma Neurometabolinen epätasapaino 14 Belanger HG, Spiegel E, Vanderploeg RD. Neuropsychological performance following a history of multiple self-reported concussions: a meta-analysis. J Int Neuropsychol Soc 2010;16: Guskiewicz KM, McCrea M, Marshall SW ym. Cumulative effects associated with recurrent concussion in collegiate football players: the NCAA concussion study. JAMA 2003;19: Emery CA, Kang J, Shrier I ym. Risk of injury associated with body checking among youth ice hockey players. JAMA 2010;303: Jordan BD. The clinical spectrum of sport-related traumatic brain injury. Nat Rev Neurol 2013;9: McCrory P, Meeuwisse WH, Kutcher JS, Jordan BD, Gardner A. What is the evidence for chronic concussion-related changes in retired athletes: behavioural, pathological and clinical outcomes Br J Sports Med 2013;47: Prins ML, Alexander D, Giza CC, Hovda DA. Repeated mild traumatic brain injury: mechanisms of cerebral vulnerability. J Neurotrauma 2013;30: McCrory P, Davis G, Makdissi M. Second impact syndrome or cerebral swelling after sporting head injury. Curr Sports Med Rep 2012;11:21 3. Oireet Toipumisen pitkittyminen Pitkäaikaisvaikutukset aivoille Aivotärähdys Neurometabolinen epätasapaino Reaktioaika Prosessointinopeus Tarkkaavuus Alttius uusille vammoille Aivot haavoittuvat Oireinen Toipuminen Neurometabolinen epätasapaino Oireet Urheiluun paluu jallisuudessa second impact -oireyhtymästä löytyy yksittäisiä tapausselostuksia, pääosin Pohjois-Amerikasta. Mahdollisten tapausten kokonaismäärä on muutamia kymmeniä. Yhtään tällaista tapausta ei ole raportoitu Euroopasta (20). Oireyhtymää on käytetty, etenkin Yhdysvalloissa, pelotteena laadittaessa erilaisia urheiluun palaamissuosituksia. Perimmäisenä tavoitteena on ollut estää kontaktilajien urheilijoita palaamasta ennenaikaisesti kilpailutoimintaan. Urheilijoiden terveyden kannalta tärkeimpiä asioita ovat ensinnäkin aivotärähdysten ennaltaehkäiseminen, toiseksi varhainen tunnistaminen ja kolmanneksi optimaalisen urheiluun paluuajankohdan määrittäminen, jotta toipuminen turvattaisiin ja toistuvat aivotärähdykset voitaisiin ehkäistä. Urheilijan arviointi pään vamman jälkeen Pään vamman jälkeisen arvioinnin voi karkeasti jakaa kolmivaiheiseksi prosessiksi, jonka laajuus määräytyy vamman vakavuuden mukaan. 1057
4 katsaus 21 Putukian M, Raftery M, Guskiewicz K ym. Onfield assessment of concussion in the adult athlete. Br J Sports Med 2013;47: Lau BC, Collins MW, Lovell MR. Sensitivity and specificity of subacute computerized neurocognitive testing and symptom evaluation in predicting outcomes after sportsrelated concussion. Am J Sports Med 2011;39: Luoto TM, Silverberg ND, Kataja A ym. Sport concussion assessment tool 2 in a civilian trauma sample with mild traumatic brain injury. J Neurotrauma. Julkaistu verkossa Leslie O, Craton N. Concussion: purely a brain injury? Clin J Sport Med 2013;23: Hynes LM, Dickey JP. Is there a relationship between whiplash-associated disorders and concussion in hockey? A preliminary study. Brain Inj 2006;20: McCrea M, Barr WB, Guskiewicz K ym. Standard regression-based methods for measuring recovery after sport-related concussion. J Int Neuropsychol Soc 2005;11: Echemendia RJ, Putukian M, Mackin RS, Julian L, Shoss N. Neuropsychological test performance prior to and following sportsrelated mild traumatic brain injury. Clin J Sport Med 2001;11: Benson BW, Meeuwisse WH, Rizos J, Kang J, Burke CJ. A prospective study of concussions among National Hockey League players during regular season games: the NHL-NHLPA Concussion Program. CMAJ 2011;83: Putukian M. Neuropsychological testing as it relates to recovery from sports-related concussion. PM R 2011;3: Broglio SP, Macciocchi SN, Ferrara MS. Sensitivity of the concussion assessment battery. Neurosurgery 2007;60: Schatz P, Pardini JE, Lovell MR, Collins MW, Podell K. Sensitivity and specificity of the ImPACT Test Battery for concussion in athletes. Arch Clin Neuropsychol 2006;21: Scolaro Moser R, Iverson GL, Echemendia RJ ym. Neuropsychological evaluation in the diagnosis and management of sports-related concussion. Arch Clin Neuropsychol 2007;22: Echemendia RJ, Iverson GL, McCrea M ym. Advances in neuropsychological assessment of sportrelated concussion. Br J Sports Med 2013;47: Putukian M, Aubry M, McCrory P. Return to play after sports concussion in elite and non-elite athletes? Br J Sports Med 2009;43: Silverberg ND, Iverson GL. Is rest after concussion the best medicine? Recommendations for activity resumption following concussion in athletes civilians, and military service members. J Head Trauma Rehabil 2013;28: Taulukko 2. Mahdollisen aivovamman merkit ja oireet (3). Fyysiset Kognitiiviset Emotionaaliset Uneen liittyvät Tajunnanmenetys Sumussa kulkemisen tunne Ärtyisyys Uneliaisuus Kohtausoire/kouristus Hidastuneisuuden tunne Surullisuus Lisääntynyt unen tarve Päänsärky Keskittymisvaikeudet Tavallista tunneherkempi Vähentynyt unen tarve Pahoinvointi Muistiongelmat Hermostuneisuus Nukahtamisvaikeuksia Oksentaminen Unohtelu Tasapaino-ongelmat Huimaus Näköhäiriöt Väsyvyys Meluherkkyys Valoherkkyys Tunnottomuus/pistely Pökertynyt/häkeltynyt Ällistynyt Ei tunnu normaalilta Paineentunne päässä Sekavuus äskettäisistä asioista/tapahtumista Vastaa kysymyksiin hitaasti Toistelee kysymyksiä den, esim. päänsäryn ja pahoinvoinnin, voimistumisesta. Päivystykselliset sairaalatutkimukset ovat välttämättömiä, jos on pienikin epäily vakavammasta aivo- tai rankavammasta. Kun välittömien sairaalatutkimusten tarve on suljettu pois, kuvio 2. Aivotärähdyksen arvioinnin eri osa-alueet (mukailtu viitteestä 33). arvioidaan lievemmän vamman eli aivotärähdyksen mahdollisuutta. Välittömiä merkkejä aivo tärähdyksestä/aivovammasta (taulukko 2) ovat mm. tajuttomuus, muistamattomuus, puheen sekavuus, tasapainovaikeudet, samojen kysymysten toistaminen, pysähtyneisyys, lasittunut katse ja kouristukset (3,21). Tässäkin tapauksessa pelkkä epäily riittää urheilusuorituksen keskeyttämiseen. Kun urheilusuoritus on keskeytetty aivotärähdyksen tai sen epäilyn vuoksi, tarkempi kliininen tutkimus on aiheellinen (kuvio 2). Tutkimukseen tulisi sisältyä ainakin sairaus- ja aivotärähdyshistorian selvittäminen, oirekysely, karkea kognitiivinen arviointi sekä tasapainotes taus aivotärähdyksen tunnistamiseksi ja kokonaistilanteen hahmottamiseksi. Tutkimisessa kannattaa käyttää standardoituja arviointityökaluja, koska ne ovat objektiivisia, ja tutkimus voidaan toistaa. Eräs laajassa kansainvälisessä käytössä oleva, tieteelliseen näyttöön perustuva, arviointityökalu on Sport concussion assessment tool 3 (SCAT3, taulukko 3) (1). Sen avulla voidaan dokumentoida karkeasti henkilön välittömät aivotärähdyksen tapaturmatiedot sekä ar vioida orientaatiota, kognitiivista ja motorista suoriutumista sekä subjektiivisia oireita. (www.terveurheilija.fi/kymppiympyra/getfile.php?file=317). Komorbiditeetit/ Komplisoivat tekijät Tasapaino/ Asennonvakaus Aivotärähdyshistoria Moniulotteinen arviointi Kognitio Oireet 1058
5 tieteessä 36 Schneider KJ, Iverson GL, Emery CA, McCrory P, Herring SA, Meeuwisse WH. The effects of rest and treatment following sport-related concussion: a systematic review of the literature. Br J Sports Med 2013;47: sidonnaisuudet Kirjoittajat ovat ilmoittaneet sidonnaisuutensa seuraavasti (ICMJE:n lomake): Teemu Luoto: Luentopalkkiot ( Jääkiekon SM-liiga Oy, Liikuntatieteellinen Seura), korvaus käsikirjoituksen valmistelusta (Liikuntatieteellinen Seura). Timo Hänninen: Työsuhde (Suomen Jääkiekkoliitto). Markku Tuominen: Muut yhteydet (Suomen Jääkiekkoliitto, Jääkiekon SM-liiga Oy, IIHF-lääketieteellisen valiokunnan jäsen). Laura Hokkanen, Matti Vartiainen, Jari Parkkari ja Juha Öhman: Ei sidonnaisuuksia. Taulukko 3. SCAT3 (Sport concussion assessment tool 3) -työkalun sisältö. Perustiedot Vammatapahtumaan liittyvät löydökset Glasgow n kooma-asteikko (GCS) Orientaatio: Maddocks-pistemäärä Vammautumismekanismi Urheilijan taustatiedot Oireiden arviointi Kognitio: Standardized assessment of concussion (SAC) aikaorientaatio lähimuisti keskittyminen viivästynyt muisti Kaularangan tutkiminen Tasapaino modified balance error scoring system (M- BESS) tandem-kävely Koordinaatio SCAT3 sisältää myös kysymyksiä sai raus- ja aivotärähdyshistoriasta. Erityisesti muutokset tasapainossa ja kognitiossa ovat selkeitä viitteitä aivotärähdyksestä. Strukturoitu oirekysely on hyvä väline voinnin ja oirekuvan seurantaan vammautumispäivänä ja myöhemmin toipumisvaiheessa. Yhdistämällä useita testausosa-alueita (esim. kognitio, oireet ja tasapaino) herkkyys ja tarkkuus tunnistaa aivotärähdys lisääntyy (22,23). Arviointityökalujen käyttö vaatii perehtyneisyyttä paitsi työkalun osatestien ominaisuuksiin ja tulkintaan myös testien suorittamiseen. Testien normaaliarvot ja yksilökohtaiset ns. lähtötasoarvot auttavat tulosten tulkinnassa ja päätelmien tekemisessä siitä, mikä on normaalia ja mikä poikkeavaa vamman sattuessa. Aivotärähdysten yhteydessä esiintyvät löydökset, etenkin subjektiiviset oireet (esim. päänsärky) ovat yleisiä täysin terveilläkin yksilöillä. Niitä ilmenee myös lukuisissa eri sairaustiloissa. Urheilijan sairaushistorian selvittäminen aivotärähdyksen arvioinnin yhteydessä on tärkeää, jotta sekoittavien tekijöiden osuus testisuorituksia arvioitaessa tulee otetuksi huomioon. Esimerkiksi taustalla oleva neurologinen sairaus tai kehitykselliset häiriöt voivat simuloida aivotärähdykselle tyypillisiä oireita. Kaularankaperäisten oireiden osallisuutta ei myöskään tulisi unohtaa. Valtaosassa aivotärähdyksistä on mukana ainakin jonkinasteinen kaularangan retkahdusvamma. Aivotärähdys ja kaularankavamma voivat aiheuttaa paljon samankaltaisia oireita, kuten huimausta, päänsärkyä, ja väsymystä (24,25). Kognition tarkempi arviointi Tyypillisesti aivotärähdyksen yhteydessä häiriintyville kognition osa-alueille kohdennettuja neuropsykologisia testejä on käytetty pään vammojen arvioinnissa jo pitkään. Tavoitteena on ollut tarkentaa kognitiivisten oireiden tunnistamista, sillä esim. SCAT3-lomakkeen sisältämä lyhyt kognition arvio menettää herkkyytensä ensimmäisten vuorokausien jälkeen (26,27). Jo 1990-luvulta lähtien on Yhdysvalloissa käytetty neuropsykologista testausta osana aivotärähdysten arviointia (26). Esimerkiksi Pohjois-Amerikan jääkiekkoliiga NHL on ottanut kognitiiviset testit osaksi systemaattista aivotärähdysten arviointiprotokollaa vuonna 1997 (28). Neuropsykologiset tutkimuspatteristot sisältävät usein osa-alueita, jotka testaavat muistia, oppimista, tarkkaavuutta, keskittymistä, informaation prosessointikykyä, motorista nopeutta ja koordinaatiota. Toiminnanohjauksen eri osaalueista testeillä mitataan toiminnan suunnitelmallisuutta, ongelmanratkaisukykyä ja kognitiivista joustavuutta (25,29). Ammattiurheilussa testaus suoritetaan sekä kauden alussa että välittömästi vamman jälkeen, jolloin saadaan selville aivotärähdyksen aiheuttama muutos toimintakyvyssä. Testaus voidaan toistaa seuraavien päivien ja viikkojen aikana oireiden korjaantumisen seuraamiseksi. Perinteisiä neuropsykologisia menetelmiä ei kuitenkaan lähtökohtaisesti ole suunniteltu näin lyhyin väliajoin toistettaviksi, joten rinnalle on kehitetty tietokonepohjaisia menetelmiä. Useita tietokonetestejä on kansainvälisesti käytössä. Laajimpaan käyttöön on levinnyt Im PACT (Immediate postconcussion assessment and cognitive testing, ImPACT Applications, Inc.). Testi sisältää kielellistä ja visuaalista muistia, visuomotorista nopeutta, reaktioaikaa sekä reaktioiden kontrollointia (impulsiivisuutta) mittaavia osia, ja se on käännetty myös suomen kielelle. Tietokonetestien etuna on niiden mittaustarkkuus reaktionopeutta arvioitaessa sekä laaja valikoima testiosioita ja niiden variaatioita. Menetelmien herkkyyden ja tarkkuuden 1059
6 katsaus Aivotärähdyksessä on usein mukana ainakin jonkinasteinen kaularangan retkahdusvamma. on todettu parhaimmillaan olevan yli 80 prosentin luokkaa. Yhdistettynä oirekyselyihin ja motoriikan sekä tasapainon arviointiin herkkyys nousee yli 90 prosenttiin (30,31). Tietokonepohjaisen testauksen voi tarvittaessa tehdä myös muu terveydenhuollon ammattihenkilö kuin neuropsykologi. Testitulosten tulkinta tulisi kuitenkin aina tehdä yhteistyössä aivovammoihin perehtyneen lääkärin sekä neuropsykologin kanssa (32,33). Tietokonetestit ja suppeat, kohdennetut, tutkimuspatteristot eivät korvaa laajaa neuropsykologista tutkimusta tilanteissa, joissa oireiden todetaan pitkittyvän ja aivovamman diagnostiikkaa on tarpeen tarkentaa. Erikoiskoulutetun neuropsykologin tekemä laaja neuropsykologinen tutkimus on aina syytä toteuttaa, mikäli epäillään aivotärähdystä vaikeampaa aivovammaa tai toipuminen pitkittyy. Paluu urheiluun aivotärähdyksen jälkeen Aivotärähdyksestä toipumisen seurantatiheys määräytyy yksilöllisesti. Toipumisvaiheessa arvioidaan pitkälti samoja osa-alueita kuin aivotärähdyksen tunnistamisessa. Seurannassa kiinnitetään huomiota oireiden kehittymiseen ja harjoitteluintensiteetin säätämiseen toipumisvaiheeseen sopivaksi. Seurannan loppuvaiheessa määritetään sopiva urheiluun palaamisajankohta. Fyysinen ja kognitiivinen oireettomuus on aivo tärähdyksestä toipumisen tärkein tavoite. Rasitukseen paluun tulisi tapahtua asteittain ja ohjatusti (1,3,34). Rasituksella tarkoitetaan sekä fyysistä että henkistä (esim. tietokoneen ja matkapuhelimen käyttäminen, koulutehtävät ja videopelit) kuormitusta. Vammautumispäivän ja sitä seuraavan päivän ajan suositellaan täydellistä lepoa. Tämän jälkeen rasitustasoa nostetaan asteittain, mikäli urheilija on oireeton (taulukko 3). Tässä vaiheessa on tärkeää seurata, lisääkö kuormitus oireita. Vähimmäisaika yhdellä seuranta-askelmalla on yksi vuorokausi, ja seuraavalle saa siirtyä vasta, kun edellisen askelman rasitus onnistuu täysin oireettomasti ilman oireisiin vaikuttavaa lääkitystä (esim. särkylääkkeet, anksiolyytit ja pahoinvointilääkkeet). Mikäli oireita ilmenee, tulee kuormituksen osalta palata edelliseen vaiheeseen. Viimeistä askelmaa eli kilpailutoimintaan paluuta tulee edeltää kliininen tarkastus. Taulukossa 4 esitetty rasitustason asteittainen nostamisprotokolla on vakiintunut toimintamalli, joka perustuu pääasiassa kliinisiin kokemuksiin. Protokollan kehittämiseen tarvittaisiinkin jatkossa lisää tieteellistä tutkimusta (35,36). Taulukko 4. Rasitustason asteittainen nostaminen aivotärähdyksen jälkeen (1). Toipumisvaihe Hyödyllistä liikuntaa jokaisessa vaiheessa Kunkin vaiheen tavoitteet 0: Ei aktiviteettia Fyysistä ja henkistä lepoa Toipuminen 1: Kevyttä aerobista harjoittelua reipasta kävelyä, uintia tai kuntopyöräilyä 70 % maksimisykkeestä Ei voimaharjoittelua Sykkeen nosto 2: Lajinomaista harjoittelua Jääkiekkoilijat: luisteluharjoituksia Jalkapalloilijat: juoksuharjoituksia Ei harjoittelua, jossa päähän kohdistuu iskuja 3: Harjoittelua ilman kontaktia Eteneminen monimuotoisempiin harjoituksiin esim. syöttelyharjoituksiin jalkapallossa ja jääkiekossa Voidaan aloittaa asteittain koveneva voimaharjoittelu 4: Täysipainoinen kontaktiharjoittelu Normaaleihin harjoituksiin osallistuminen lääkärin luvalla 5: Paluu kilpakentille Normaali kilpaileminen Liikkeen lisääminen Harjoittelu, koordinointi ja kognitiivinen kuorma Luottamuksen palautus Valmentajat: toiminnallisten taitojen arviointi 1060
7 tieteessä Valtaosa urheilijoista toipuu aivotärähdyksestä ensimmäisen kymmenen vuorokauden sisällä, eikä tarvitse lainkaan lisätutkimuksia. Aivotärähdyksen jälkeisiä mahdollisia ongelmia (esim. migreeni, uniongelmat, masennus) tulee hoitaa yleisten sairauskohtaisten hoitosuositusten mukaisesti unohtamatta urheilijan mahdollisten pitkäaikaissairauksien osallisuutta oireilussa. Jos oireet pitkittyvät, niitä on runsaasti tai ne ovat vaikeita, lisätutkimukset ovat tarpeen. Ensisijaisia lisätutkimuksia ovat tarkempi neuropsykologinen arviointi ja aivojen magneettikuvaus. Kuvauksen tarkoituksena on mahdollisten rakenteellisten muutosten toteaminen ja muiden vammaan liittymättömien sairaustilojen poissulkeminen (3). Yksiselitteistä ja yleistettävää aikarajaa pitkittyneille oireille ja lisätutkimusten ohjelmoinnille ei ole. Valtaosa aivotärähdyksen saaneista urheilijoista toipuu kymmenen ensimmäisen vuorokauden sisällä, eikä tarvitse lainkaan lisätutkimuksia. Lasten ja nuorten toipuminen kestää tyypillisesti pidempään (3), ja rasitustason nostamisen tulee olla maltillista. Lasten toipumisen edistämisessä keskeistä on myös koulutyön tietopuolisen kuorman keventäminen. Lopuksi Kirjavan ja laajan oirekuvansa vuoksi aivotärähdyksen välitön tunnistaminen on vaikeaa. Jo aivo tärähdyksen epäilykin vaatii urheilusuorituksen keskeyttämistä välittömästi. Tällöin laajemman kliinisen tutkimuksen suorittaminen on aiheellista. Tutkimuksen tulisi sisältää ainakin seuraavat kokonaisuudet: sairaus- ja aivotärähdyshistoria, oirekysely, karkea kognitiivinen arviointi sekä tasapainotestaus. Arvioinnissa kannattaa käyttää strukturoituja työkaluja, kuten SCAT3-lomaketta. Kognition arviointiin on myös olemassa tarkempia tietokonepohjaisia menetelmiä (esim. ImPACT). Aivotärähdyksestä toipuminen kestää yleensä 7 10 vuorokautta. Lisätutkimukset ovat tarpeellisia vain pienessä osassa tapauksista. Urheilun pariin palaamisen tulisi tapahtua asteittain ja nousujohteisesti oireita välttäen. Paluu normaaliin laji suoritukseen sallitaan vasta, kun urheilija on täysin oireeton. n English summary > in english Concussion in sport 1061
8 english summary Teemu Luoto M.D. Tampere University Hospital, Department of Neurosciences and Rehabilitation Laura Hokkanen, Matti Vartiainen Timo Hänninen Markku Tuominen Jari Parkkar Juha Öhman Concussion in sport Concussion is a complex pathophysiological process affecting the brain, induced by direct or indirect biomechanical forces. Acute clinical symptoms of concussion largely reflect a functional disturbance rather than a structural injury. In concussion, no structural abnormalities are seen on conventional neuroimaging (magnetic resonance imaging and computed tomography). Concussion typically results in the rapid onset of short-lived neurological impairment (e.g. loss of consciousness, memory problems, confusion, balance problems and instability) that is heterogenic in nature. However, symptoms and signs may evolve over a number of minutes to hours. If concussion is suspected, a multidimensional assessment should be carried out. No return to play should be allowed on the day of injury. The use of standardized assessment tools, such as the Sport Concussion Assessment Tool 3rd Edition (SCAT3), is highly recommended in the clinical evaluation of acute concussion. Computerized methods for a repeated assessment of cognitive functions are also available. These tools increase the sensitivity and specificity of detecting concussion. The majority of athletes recover within the first ten days of injury. Persistent symptoms are reported in 10-15% of patients with concussion. Return to play should follow a graded and stepwise protocol. The main criterion is that the patient should be mentally and physically asymptomatic at each progressive step. Medical clearance should precede the return to normal full-contact competitive sport. 1061a
Kansainvälisessä terminologiassa aivotärähdyksen
Teksti: TEEMU LUOTO Urheilija ja pään vammat: Aivotärähdys on aina pienen paussin paikka Valtaosa urheilussa ja liikunnassa tapahtuvista pään vammoista on onneksi lieviä kuhmuja ja aivotärähdyksiä. Aivotärähdyksen
Pään vammat urheilijoilla
Pään vammat urheilijoilla SCAT3-työvälineen käyttö arvioinnissa Teemu Luoto, LL Neuroalat ja kuntoutus Tampereen yliopistollinen sairaala Liikuntalääketieteen päivät Biomedicum, Helsinki 7.11. 2013 Sidonnaisuudet
JONNE VÄISÄNEN JARI PARKKARI TIMO KUURNE PEKKA KANNUS
667 Katsausartikkeli Urheilussa syntyvät aivovammat JONNE VÄISÄNEN JARI PARKKARI TIMO KUURNE PEKKA KANNUS Tärkein tieto Suurin aivovammariski on kontakti- ja vauhtilajeissa, kuten jääkiekossa, alppilajeissa
Aivotärähdys jalkapallossa - määritelmä, todentaminen ja paluu takaisin kilpailuun
Aivotärähdys jalkapallossa - määritelmä, todentaminen ja paluu takaisin kilpailuun Kuvaileva kirjallisuuskatsaus Mikko-Ville Hyyhönen Opinnäytetyö Marraskuu 2016 Sosiaali-, terveys- ja liikunta-ala Fysioterapian
Aivotärähdys. Pään vamma
Pään vamma Suora vamma Pehmytkudosvammat Epäsuora vamma Kasvomurtuma Kallomurtuma Aivovamma Ei tajuttomuutta Amnesia
KING DEVICK -TESTI AKUUTTIEN LIEVIEN TRAUMAATTISTEN AIVOVAMMOJEN ARVIOINNISSA Eerika Pusenius, LK Syventävien opintojen kirjallinen työ Tampereen yliopisto Lääketieteen yksikkö Elokuu 2014 1 Tampereen
KOMMOOTION SAANEEN LAPSEN OIREET KOTIHOIDOSSA Incidence and duration of post-concussion symptoms in children Inkeri Savolainen Opinnäytetyö Lääketieteen koulutusohjelma Itä-Suomen yliopisto Lastenkirurgia
Pään vammat perusterveydenhuollossa kyselytutkimus Pirkanmaan sairaanhoitopiirin terveyskeskuslääkäreille
ALKUPERÄISTUTKIMUS Teemu M. Luoto, Minna Artsola, Mika Helminen, Suvi Liimatainen, Elise Kosunen, Juha Öhman Pään vammat perusterveydenhuollossa kyselytutkimus Pirkanmaan sairaanhoitopiirin terveyskeskuslääkäreille